Няма установен нов случай на заразен в коронавирус през изминалата нощ, съобщиха от Оперативния щаб. Заразените остават 31. В градовете София, Плевен и Габрово. Заради мерки за сигурност от днес Щабът е отделен от жуналистите с ограждения.



Заразените от вчера са 8 - сред тях 80-годишна жена от столичната болница "Св. Наум ", която се е лекувала от неврологично заболяване. Тя е настанена в Пирoгов. В "Св. Наум" под карантина са болните и персонала. Уточняват се контактите на заразената вече възрастна жена.

Има и нов случай в Плевен - мъж, той няма връзка с другите два случая и не е пътувал в чужбина. Най-младият с установен коронавирус от вчера е на 24 години, а най- възрастният на 80. От всички заразени досега 31 души - десет нямат никакви симптоми. Установено е и, че пациентите, които се лекуват във ВМА поддържат температура до 38 градуса, имат зачервено гърло и понижени левкоцити.